proxectonos/corpus_dominio_legal_administrativo_tmp huggingface dataset:
RESOLUCIÓN do 3 de outubro de 2025, da Dirección Xeral de Ordenación e Innovación Educativa, pola que se autorizan centros educativos para impartiren o programa plurilingüe no segundo ciclo da educación infantil (Plurinfantil) para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 14/10/2025

De conformidade co establecido no número 15 da Resolución desta dirección xeral, do 31 de marzo de 2025, pola que se regula o programa plurilingüe no segundo ciclo da educación infantil (Plurinfantil), para o curso 2025/26, esta dirección xeral
Primeiro. Autorizar os centros que se relacionan no anexo desta resolución para impartir o programa Plurinfantil, de plurilingüismo no segundo ciclo da educación infantil.
Segundo. Contra esta resolución as persoas interesadas poderán interpoñer recurso de alzada ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de outubro de 2025
RESOLUCIÓN do 3 de outubro de 2025, da Dirección Xeral de Ordenación e Innovación Educativa, pola que se autorizan centros educativos para impartiren o bacharelato de especialización en idiomas (PluriBach) para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 14/10/2025

De conformidade co establecido no número 15 da Resolución desta dirección xeral, do 31 de marzo de 2025, pola que se regula o bacharelato de especialización en idiomas (PluriBach), para o curso 2025/26, esta dirección xeral
Primeiro. Autorizar os centros que se relacionan no anexo desta resolución para impartir o bacharelato de especialización en idiomas (PluriBach).
Segundo. Contra esta resolución as persoas interesadas poderán interpoñer recurso de alzada ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de outubro de 2025
ORDE do 3 de outubro de 2025 pola que se autorizan novos centros plurilingües na Comunidade Autónoma de Galicia para o curso 2025/26.
Consellería de Educación, Ciencia, Universidades e Formación Profesional — III. Outras disposicións — 14/10/2025

De conformidade co establecido no artigo 16 da Orde desta consellería, do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de centros plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, as persoas interesadas poderán interpor recurso potestativo de reposición, ante a persoa titular da Consellería de Educación, Ciencia, Universidades e Formación Profesional, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non consideraren oportuna a interposición do citado recurso, poderán formular directamente recurso contencioso-administrativo no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de outubro de 2025
RESOLUCIÓN do 2 de outubro de 2025, da Dirección Xeral de Mobilidade, pola que se modifica a Resolución do 2 de xuño de 2025 pola que se establece a composición da Xunta Arbitral de Transportes de Galicia.
Consellería de Presidencia, Xustiza e Deportes — III. Outras disposicións — 14/10/2025

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (
Diario Oficial de Galicia
núm. 232, do 23 de outubro).
A súa actual composición vén determinada pola Resolución do 2 de xuño de 2025, pola que se establece a composición da Xunta Arbitral de Transportes de Galicia (DOG núm. 108, do 9 de xuño).
Debido a cambios nas persoas que ocupan postos na Administración, considérase oportuno modificar a actual composición da Xunta Arbitral de Transportes de Galicia.
De conformidade co exposto,
Primeiro. Modificar os puntos 1.2 e 2.1.1 da Resolución da Dirección Xeral de Mobilidade, do 2 de xuño de 2025, pola que se establece a composición da Xunta Arbitral de Transportes de Galicia, relativos a presidentes suplentes e a vogais representantes da Administración, que pasa a ter a seguinte redacción:
«1. Presidente/a.
1.1. Titular:
– Pablo Alejandro Amenedo Bermúdez.
1.2. Suplentes:
– Eva Lorenzo Queiro
– Eduardo Suárez Campo».
«2. Vogais:
2.1. Representantes da Administración:
2.1.1. Titulares:
– Eva Lorenzo Queiro.
– Mª Teresa Somoza García».
Segundo. A modificación anterior entenderase vixente e aplicable a partir da publicación desta resolución no
Diario Oficial de Galicia
.
Santiago de Compostela, 2 de outubro de 2025
CUESTIÓN de inconstitucionalidade número 1478/2025, en relación co artigo 15.seis do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo.
Tribunal Constitucional — I. Disposicións xerais — 02/10/2025

O Pleno do Tribunal Constitucional, por providencia do 23 de setembro de 2025, acordou admitir a trámite a cuestión de inconstitucionalidade número 1478/2025, exposta pola Sección Cuarta da Sala do Contencioso-Administrativo do Tribunal Superior de Xustiza de Galicia, no procedemento ordinario núm. 15145/2024, en relación co artigo 15.seis do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, e de conformidade co disposto no artigo 10.1.c) LOTC, reservar para si o coñecemento desta cuestión.
De conformidade co establecido no artigo 37.2 LOTC, quen sexa parte no procedemento ordinario núm. 15145/2024 poderá comparecer ante este tribunal dentro dos quince días seguintes ao da publicación deste edicto no
Boletín Oficial del Estado
.
Madrid, 23 de setembro de 2025
RESOLUCIÓN do 17 de setembro de 2025 pola que se anuncia a convocatoria de axudas de acción social para o persoal laboral desta entidade para o exercicio 2025.
Consello da Cultura Galega — III. Outras disposicións — 01/10/2025

A Comisión Executiva do Consello da Cultura Galega, na súa reunión do 2 de xullo de 2025, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2025: axudas para a atención a persoas con discapacidade. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante un mes.
Santiago de Compostela, 17 de setembro de 2025
ORDE do 18 de setembro de 2025 pola que se establecen os domingos e festivos en que se autoriza a apertura de establecementos comerciais durante o ano 2026.
Consellería de Emprego, Comercio e Emigración — III. Outras disposicións — 01/10/2025

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro) determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no
Diario Oficial de Galicia
antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxectivo de protexer os intereses comerciais nos diferentes concellos, así que fosen publicadas no
Diario Oficial de Galicia
as datas as que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, e ten que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no
Diario Oficial de Galicia
os cambios que se tivesen aprobados.
A Consellería de Emprego, Comercio e Emigración ten competencia en materia de comercio, de acordo co disposto no Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración (DOG nº 101, do 27 de maio).
En aplicación dos citados preceptos, logo da consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2026.
Polo tanto, en uso das facultades que teño conferidas,
Artigo único
Os domingos e festivos en que os establecementos comerciais poderán permanecer abertos ao público durante o ano 2026 son:
– 4 de xaneiro.
– 11 de xaneiro.
– 2 de abril.
– 26 de xullo.
– 15 de agosto.
– 29 de novembro.
– 6 de decembro.
– 13 de decembro.
– 20 de decembro.
– 27 de decembro.
Santiago de Compostela, 18 de setembro de 2025
RESOLUCIÓN do 1 de outubro de 2025 relativa á composición da Xunta Electoral de Galicia.
Xunta Electoral de Galicia — III. Outras disposicións — 02/10/2025

Mediante o Real decreto 605/2025, do 8 de xullo, foi nomeado presidente do Tribunal Superior de Xustiza de Galicia Ignacio Alfredo Picatoste Sueiras (BOE núm. 165, do 10 de xullo). En virtude do artigo 14.1.a) da Lei 8/1985, do 13 de agosto, de eleccións ao Parlamento de Galicia, o presidente da Xunta Electoral de Galicia é o presidente do Tribunal Superior de Xustiza de Galicia.
Por outra parte, o 25 de setembro de 2025 recibiuse un escrito do Tribunal Superior de Xustiza de Galicia no cal se comunica a elección do maxistrado Antonio Martínez Quintanar para formar parte da Xunta Electoral de Galicia.
Xa que logo, ao abeiro do artigo 18.6 da Lei orgánica 5/1985, do 19 de xuño,
Declarar, para público coñecemento, a composición actualizada da Xunta Electoral de Galicia:
Presidente: Ignacio Alfredo Picatoste Sueiras, presidente do Tribunal Superior de Xustiza de Galicia (artigo 14.1.a) da Lei 8/1985, do 13 de agosto).
Vicepresidente: Fernando Seoane Pesqueira, maxistrado do Tribunal Superior de Xustiza de Galicia (artigo 14.1.b).
Vogais: maxistrados do Tribunal Superior de Xustiza de Galicia (art. 14.1.c):
Vogais: profesores en activo das facultades de dereito de Santiago de Compostela, A Coruña e Vigo (artigo 14.1.d):
Secretario: Xosé Antón Sarmiento Méndez, letrado oficial maior do Parlamento de Galicia (artigo 15.2).
O que se publica para xeral coñecemento.
A Coruña, 1 de outubro de 2025
RESOLUCIÓN do 25 de setembro de 2025 pola que se reaxustan as anualidades previstas na Resolución do 2 de maio de 2025 pola que se establecen as bases reguladoras para a concesión de dúas bolsas de formación práctica na Área de Estudos e Investigación e se procede á súa convocatoria para os anos 2025 a 2027 (código de procedemento TU981C).
Axencia de Turismo de Galicia — III. Outras disposicións — 02/10/2025

O 14 de maio de 2025 publicouse no
Diario Oficial de Galicia
a Resolución do 2 de maio de 2025 pola que se establecen as bases reguladoras para a concesión de dúas bolsas de formación práctica na Área de Estudos e Investigacións e se procede á súa convocatoria para os anos 2025 a 2027 (código de procedemento TU981C).
O cumprimento dos prazos do procedemento de adxudicación das bolsas que se exixen nas bases reguladoras supón o atraso da data de incorporación das persoas bolseiras a unha nova data, que sería o 1 de outubro de 2025. Debido a este atraso é preciso realizar unha modificación do crédito das anualidades 2025 e 2027, trasladando tres anualidades do crédito de 2025 a 2027.
De conformidade coa competencia conferida polo artigo 19 dos estatutos da Axencia de Turismo de Galicia, aprobados polo Decreto 196/2012, do 27 de setembro,
Primeiro. Redistribuír o crédito dispoñible establecido no artigo 3 das bases reguladoras da Resolución do 2 de maio de 2025 pola que se establecen as bases reguladoras para a concesión de dúas bolsas de formación práctica na Área de Estudos e Investigacións e se procede á súa convocatoria para os anos 2025 a 2027 (código de procedemento TU981C), que terá a seguinte distribución plurianual:
Segundo. Publicar esta resolución no
Diario Oficial de Galicia
, para os efectos previstos no artigo 44 e 45.3 da LPACAP.
Terceiro. Esta modificación, unha vez publicada no
Diario Oficial de Galicia
, non implicará a apertura dun novo prazo para presentar novas solicitudes.
Santiago de Compostela, 25 de setembro de 2025
RESOLUCIÓN do 24 de setembro de 2025 pola que se anuncia o acordo do Pleno de publicación dun informe de fiscalización.
Consello de Contas de Galicia — III. Outras disposicións — 02/10/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con data do 18 de setembro de 2025, do informe de auditoría operativa da Sociedade Anónima da Xestíón do Plan Xacobeo. Actuación (1902023-02).
Ligazón para acceder ao texto completo do informe:
https://www.ccontasgalicia.es/gl/menus-consello/fiscalizacion/informes
Santiago de Compostela, 24 de setembro de 2025
RESOLUCIÓN do 18 de setembro de 2025, da Secretaría Xeral Técnica da Consellería de Vivenda e Planificación de Infraestruturas, pola que se dá publicidade aos convenios de colaboración subscritos por esta consellería no segundo cuadrimestre de 2025.
Consellería de Vivenda e Planificación de Infraestruturas — III. Outras disposicións — 02/10/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) procédese a publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlle publicidade aos convenios subscritos pola Consellería de Vivenda e Planificación de Infraestruturas no segundo cuadrimestre do ano 2025, que se incorporan como anexo a esta resolución.
Santiago de Compostela, 18 de setembro de 2025
RESOLUCIÓN do 19 de setembro de 2025, da Secretaría Xeral Técnica da Consellería de Política Social e Igualdade, pola que se lles dá publicidade aos convenios de colaboración subscritos en materia de política social e igualdade no segundo cuadrimestre do ano 2025.
Consellería de Política Social e Igualdade — III. Outras disposicións — 02/10/2025

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos, referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos en materia de política social e igualdade durante o segundo cuadrimestre do ano 2025, que se incorpora no anexo desta resolución.
Santiago de Compostela, 19 de setembro de 2025
RESOLUCIÓN do 15 de setembro de 2025 pola que se dá publicidade dos convenios de colaboración subscritos no segundo cuadrimestre do ano 2025.
Axencia Galega de Infraestruturas — III. Outras disposicións — 02/10/2025

Consonte o establecido no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Dar publicidade dos convenios subscritos pola Axencia Galega de Infraestruturas (AXI) no segundo cuadrimestre do ano 2025, que se incorpora como anexo a esta resolución.
Santiago de Compostela, 15 de setembro de 2025
DECRETO 120/2025, do 29 de decembro, polo que se nomea directora xeral de Planificación e Ordenación Forestal a María Luisa Piñeiro Arcos.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Nomeo directora xeral de Planificación e Ordenación Forestal a María Luisa Piñeiro Arcos.
Santiago de Compostela, vinte e nove de decembro de dous mil vinte e cinco
DECRETO 121/2025, do 29 de decembro, polo que se nomea director xeral de Pesca, Acuicultura e Innovación Tecnolóxica a Isaac Miguel Rosón Sánchez-Brunete.
Consellería do Mar — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Nomeo director xeral de Pesca, Acuicultura e Innovación Tecnolóxica a Isaac Miguel Rosón Sánchez-Brunete.
Santiago de Compostela, vinte e nove de decembro de dous mil vinte e cinco
DECRETO 118/2025, do 29 de decembro, polo que se nomea secretaria xeral técnica da Consellería do Medio Rural a Marta Forés Lojo.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Nomeo secretaria xeral técnica da Consellería do Medio Rural a Marta Forés Lojo.
Santiago de Compostela, vinte e nove de decembro de dous mil vinte e cinco
DECRETO 117/2025, do 29 de decembro, polo que se nomea director da Axencia para a Modernización Tecnolóxica de Galicia a Damián Rey Rodriguez.
Consellería de Facenda e Administración Pública — II. Autoridades e persoal — 30/12/2025

En virtude do establecido nos artigos 15.2 dos estatutos da Axencia para a Modernización Tecnolóxica de Galicia, aprobados polo Decreto 252/2011, do 15 de decembro, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública e logo de deliberación do Consello da Xunta de Galicia na súa reunión do día vinte e nove de decembro de dous mil vinte e cinco,
Nomeo director da Axencia para a Modernización Tecnolóxica de Galicia a Damián Rey Rodríguez.
Santiago de Compostela, vinte e nove de decembro de dous mil vinte e cinco
DECRETO 116/2025, do 29 de decembro, polo que se nomea secretario xeral para o Deporte a Roberto García Fernández.
Consellería de Presidencia, Xustiza e Deportes — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Xustiza e Deportes, logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Nomeo secretario xeral para o Deporte a Roberto García Fernández.
Santiago de Compostela, vinte e nove de decembro de dous mil vinte e cinco
DECRETO 114/2025, do 29 de decembro, polo que se dispón que cese José Luis Chan Rodríguez como director xeral de Planificación e Ordenación Forestal.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, José Luis Chan Rodríguez como director xeral de Planificación e Ordenación Forestal, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
DECRETO 115/2025, do 29 de decembro, polo que se dispón que cese Cándido Rial Rodríguez como director xeral de Pesca, Acuicultura e Innovación Tecnolóxica.
Consellería do Mar — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, Cándido Rial Rodríguez como director xeral de Pesca, Acuicultura e Innovación Tecnolóxica, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
DECRETO 112/2025, do 29 de decembro, polo que se dispón que cese Jorge Atán Castro como secretario xeral técnico da Consellería do Medio Rural.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, Jorge Atán Castro como secretario xeral técnico da Consellería do Medio Rural, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
DECRETO 113/2025, do 29 de decembro, polo que se dispón que cese Manuel Rodríguez Vázquez como director xeral de Defensa do Monte.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, Manuel Rodríguez Vázquez como director xeral de Defensa do Monte, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
DECRETO 111/2025, do 29 de decembro, polo que se dispón que cese Julián Cerviño Iglesia como director da Axencia para a Modernización Tecnolóxica de Galicia.
Consellería de Facenda e Administración Pública — II. Autoridades e persoal — 30/12/2025

En virtude do establecido no artigo 15.2 dos estatutos da Axencia para a Modernización Tecnolóxica de Galicia, aprobados polo Decreto 252/2011, do 15 de decembro, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública e logo da deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, Julián Cerviño Iglesia como director da Axencia para a Modernización Tecnolóxica de Galicia, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
DECRETO 119/2025, do 29 de decembro, polo que se nomea director xeral de Defensa do Monte a Manuel Francisco Gutiérrez.
Consellería do Medio Rural — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Nomeo director xeral de Defensa do Monte a Manuel Francisco Gutiérrez.
Santiago de Compostela, vinte e nove de decembro de dous mil vinte e cinco
DECRETO 110/2025, do 29 de decembro, polo que se dispón que cese José Ramón Lete Lasa como secretario xeral para o Deporte.
Consellería de Presidencia, Xustiza e Deportes — II. Autoridades e persoal — 30/12/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Xustiza e Deportes, logo de deliberación do Consello da Xunta de Galicia, na súa reunión do día vinte e nove de decembro de dous mil vinte e cinco,
Que cese, por petición propia, José Ramón Lete Lasa como secretario xeral para o Deporte, agradecéndolle os servizos prestados.
Santiago de Compostela, vinte e nove de decembro de dous mil vinte e cinco
EXTRACTO da Resolución do 19 de decembro de 2025 pola que se establecen as bases reguladoras das axudas para o apoio á cooperación en actividades de información e promoción dos produtos agrícolas e alimenticios galegos acollidos a réximes de calidade realizadas por grupos de produtores, no marco do Plan estratéxico da PAC 2023-2027, e se convocan para o exercicio orzamentario 2026 (código de procedemento MR302A).
Axencia Galega da Calidade Alimentaria — III. Outras disposicións — 30/12/2025

BDNS (Identif.): 877528.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/877528
Primeiro.
Beneficiarias
Poderán ser beneficiarias destas axudas as agrupacións que reúnan produtores (entendidos como tales os titulares de explotacións agrarias ou de instalacións de transformación) que cooperen entre si para a información e promoción dos produtos agrícolas e alimenticios amparados por un réxime de calidade.
Segundo. Obxecto
Esta resolución ten por obxecto establecer as bases reguladoras e efectuar a convocatoria para o ano 2026 das axudas que, en réxime de concorrencia competitiva, vai conceder a Axencia Galega da Calidade Alimentaria para actuacións de información e promoción dos produtos agroalimentarios galegos con calidade diferenciada no marco do Plan estratéxico da PAC 2023-2027.
Terceiro.
Bases reguladoras
Resolución do 19 de decembro de 2025 pola que se establecen as bases reguladoras das axudas para o apoio á cooperación en actividades de información e promoción dos produtos agrícolas e alimenticios galegos acollidos a réximes de calidade realizadas por grupos de produtores, no marco do Plan estratéxico da PAC 2023-2027, e se convocan para o exercicio orzamentario 2026 (código de procedemento MR302A).
Cuarto.
Importe
Trátase de subvencións a fondo perdido do 70 % do gasto realizado. O orzamento total da convocatoria é de dous millóns douscentos corenta e un mil douscentos corenta e un euros (2.241.241 €) para a anualidade 2026 e un millón de euros (1.000.000 €) para a anualidade 2027.
Quinto.
Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da resolución da convocatoria no
Diario Oficial de Galicia
.
Santiago de Compostela, 19 de decembro de 2025
RESOLUCIÓN do 29 de decembro de 2025, da Secretaría Xeral da Emigración, pola que se amplía a dotación orzamentaria da Resolución do 16 de xaneiro de 2025 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2025 (código de procedemento PR905A).
Consellería de Emprego, Comercio e Emigración — III. Outras disposicións — 30/12/2025

O 12 de febreiro de 2025 publicouse no Diario Oficial de Galicia a Resolución do 16 de xaneiro de 2025 pola que se aproban as bases reguladoras para a concesión das axudas extraordinarias a persoas emigrantes galegas retornadas, en réxime de concorrencia non competitiva, e se procede á súa convocatoria para o ano 2025 (código de procedemento PR905A).
O artigo 2 desta resolución establece que se destinará para o financiamento destas axudas un crédito de dous millóns trescentos mil euros (2.300.000 euros) con cargo á aplicación orzamentaria 14.05.312C.480.2 dos orzamentos xerais da Comunidade Autónoma de Galicia para o ano 2025.
Así mesmo, este artigo dispón que este crédito poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación.
Tendo en conta que o crédito inicialmente destinado a esta convocatoria resulta insuficiente debido ao volume de solicitudes recibidas, cómpre realizar unha ampliación do importe establecido inicialmente, coa finalidade de conceder a subvención ao maior número de beneficiarios posible.
Segundo se establece no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, de subvencións de Galicia, nestes casos o órgano competente para a concesión deberá publicar a ampliación de crédito nos mesmos medios en que publicou a convocatoria, sen que esta publicación implique unha apertura do prazo para presentar novas solicitudes nin o inicio de novo cómputo dos prazos para resolver.
De acordo co anterior, e no uso das facultades que me foron conferidas,
Artigo único. Ampliación da dotación orzamentaria
1. Ampliar a dotación orzamentaria prevista na Resolución do 16 de xaneiro de 2025 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2025, na contía dun millón novecentos mil euros (1.900.000 €), con cargo á aplicación orzamentaria 14.05.312C.480.2.
2. Esta ampliación orzamentaria non afecta o prazo de presentación de solicitudes establecido na resolución de convocatoria nin o resto do seu articulado.
Disposición derradeira única. Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 29 de decembro de 2025
RESOLUCIÓN do 22 de decembro de 2025, da Dirección Xeral de Gandería, Agricultura e Industrias Agroalimentarias, pola que se adoptan medidas cautelares en relación á dermatose nodular contaxiosa.
Consellería do Medio Rural — III. Outras disposicións — 30/12/2025

A dermatose nodular contaxiosa é unha enfermidade vírica de alta difusibilidade e que implica importantes prexuízos tanto nas explotacións afectadas como a nivel xeral no sector bovino.
A aparición desta enfermidade en países da Unión Europea próximos tanto territorial como comercialmente con España, así como a detección desta doenza en territorio español o pasado mes de outubro en Cataluña, na provincia de Girona, supuxo un importante aumento do nivel de risco de aparición desta enfermidade en Galicia.
A pesar da evolución favorable da situación epidemiolóxica en Cataluña, e as medidas adoptadas por parte desta Comunidade Autónoma, a aparición de novos casos de dermatose nodular contaxiosa en Francia aconsella manter as medidas cautelares establecidas na Comunidade Autónoma de Galicia respecto desta enfermidade, tras a análise do risco sanitario existente actualmente.
Fundamentos de dereito:
Visto o Regulamento (UE) nº 2016/429, do Parlamento Europeo e do Consello, do 9 de marzo de 2016, relativo ás enfermidades transmisibles dos animais e polo que se modifican ou derrogan algúns actos en materia de sanidade animal.
Visto o disposto no artigo 8 de medidas sanitarias de salvagarda, da Lei 8/2003, do 24 de abril, de sanidade animal.
No exercicio da competencia que regula o artigo 19 do Decreto 223/2022, do 22 de decembro, polo que se establece a estrutura orgánica da Consellería do Medio Rural,
Primeiro. Prorróganse as medidas contempladas na Resolución do 27 de novembro de 2025, da Dirección Xeral de Gandería, Agricultura e Industrias Agroalimentarias, pola que se adoptan medidas cautelares en relación á dermatose nodular contaxiosa, publicada no
Diario Oficial de Galicia
núm. 231, do 28 de novembro de 2025, ata o 1 de febreiro de 2026, incluído.
Segundo. Esta resolución non pon fin á vía administrativa e contra esta cabe interpoñer recurso de alzada ante a conselleira do Medio Rural, no prazo dun mes contando desde o día seguinte ao da súa publicación no DOG, de conformidade co que establecen os artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 22 de decembro de 2025
RESOLUCIÓN do 9 de decembro de 2025, da Secretaría Xeral de Medios, pola que se publican as axudas concedidas a empresas xornalísticas e de radiodifusión.
Presidencia da Xunta de Galicia — III. Outras disposicións — 30/12/2025

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24 da Resolución do 24 de marzo de 2025, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se convocan para o ano 2025 (DOG nº 64, do 2 de abril), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.03.151A.470.1 e 04.03.461A.470.1 dos orzamentos xerais da Comunidade Autónoma de Galicia para o ano 2025.
Santiago de Compostela, 9 de decembro de 2025
a) Axudas a xornais impresos en formato papel.
b) Axudas a empresas radiofónicas privadas.
c) Axudas a empresas xornalísticas que difundan a súa actividade informativa mediante a internet.
RESOLUCIÓN do 26 de decembro de 2025 pola que se modifica o anexo IV da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 31/12/2025

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Para adaptar os anexos da devandita orde aos diversos cambios normativos acaecidos, á imaxe corporativa da Xunta de Galicia e para substituír a denominación de cartas de pagamento por exemplares para outras administracións ou oficinas, así como para que se poida indicar para o caso da autoliquidación do imposto de sucesións que hai unha solicitude de prórroga concedida, así como os xuros de demora que procedan nese caso, modificáronse estes nas resolucións da Axencia Tributaria de Galicia do 14 de maio, do 6 de agosto e do 29 de decembro de 2021, do 27 de decembro de 2023 e do 29 de outubro de 2024.
Na Lei de medidas fiscais e administrativas para 2026 regúlase que, se como consecuencia da aplicación do artigo 14.6 do texto refundido da Lei do imposto sobre transmisións patrimoniais e actos xurídicos documentados aprobado polo Real decreto lexislativo 1/1993, do 24 de setembro, se devindica unha doazón e a persoa alimentante pertence ao grupo de parentesco III ou IV en relación coa persoa alimentista, a tarifa que se aplicará será a establecida no artigo 9.a) e o coeficiente multiplicador, o establecido no artigo 10 para os grupos de parentesco I e II, ambos deste texto refundido, sempre que se cumpran determinados requisitos.
O exposto fai necesario modificar o anexo IV correspondente ao modelo da autoliquidación do imposto de doazóns 651, aprobado pola Orde do 21 de xaneiro de 2021, para o que é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro.
Modificar o anexo IV da Orde do 21 de xaneiro de 2021 que pasa a ser o seguinte:
Segundo.
Esta resolución entrará en vigor o 1 de xaneiro de 2026.
Disposición transitoria
O modelo en papel de autoliquidación 651 que é substituído mediante esta resolución seguirá tendo validez ata o seu esgotamento.
Santiago de Compostela, 26 de decembro de 2025
RESOLUCIÓN do 22 de decembro de 2025 pola que se dá publicidade do Acordo do 17 de decembro de 2025, do Consello Reitor, de nomeamento de xerente.
Augas de Galicia — II. Autoridades e persoal — 31/12/2025

Logo de examinar o acordo adoptado polo Consello Reitor da entidade pública empresarial Augas de Galicia na súa reunión do 17 de decembro de 2025, relativo ao nomeamento de xerente de Augas de Galicia, e consonte o disposto na base novena da Resolución do 27 de marzo de 2025 pola que se convoca un posto de persoal directivo na entidade pública empresarial Augas de Galicia,
Dar publicidade ao Acordo do Consello Reitor da entidade pública empresarial Augas de Galicia do 17 de decembro de 2025, de nomeamento dun posto de persoal directivo vacante na entidade pública empresarial Augas de Galicia, convocado pola Resolución do 27 de marzo de 2025 (DOG núm. 64, do 2 de abril).
A persoa nomeada para o desempeño do posto de traballo e as características deste recóllense no anexo desta resolución.
A Xerencia terá retribucións equivalentes a un posto de subdirección xeral. Así mesmo, o xerente estará suxeito ao réxime de incompatibilidades establecido na normativa estatal e da Comunidade Autónoma de Galicia respecto do persoal ao seu servizo.
O cesamento no destino actual do funcionario que obtivo a praza producirase no prazo de tres días hábiles, contados a partir do seguinte ao da data de publicación deste acordo no
Diario Oficial de Galicia
.
O prazo para a toma de posesión do novo destino será de tres días hábiles a partir do seguinte ao do cesamento, se non implica cambio de residencia, ou de sete días hábiles, se comporta cambio de residencia. Cando a persoa adxudicataria do posto obteña coa súa toma de posesión o reingreso ao servizo activo, o prazo será dun mes, de conformidade co establecido no artigo 8.1 do Decreto 151/2022, do 4 de agosto, polo que se aproba o Regulamento dos procedementos de mobilidade do persoal funcionario de carreira da Administración xeral da Comunidade Autónoma de Galicia e das entidades públicas instrumentais integrantes do sector público autonómico.
O cómputo dos prazos posesorios iniciarase cando finalicen os permisos ou licenzas que, se é o caso, lles fosen concedidos aos/ás interesados/as. Nos supostos de incapacidade temporal, o cómputo do prazo iniciarase a partir da correspondente alta.
A presente resolución producirá efectos a partir do día seguinte ao da súa publicación no
Diario Oficial de Galicia
.
Contra o acordo poderá interpoñerse, ante o Consello Reitor de Augas de Galicia, recurso potestativo de reposición, no prazo dun mes contado a partir do día seguinte ao da publicación desta resolución no
Diario Oficial de Galicia
. Alternativamente, poderá interpoñerse directamente recurso contencioso-administrativo ante a Sección do Contencioso-Administrativo do Tribunal de Instancia da cidade de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
.
Santiago de Compostela, 22 de decembro de 2025
RESOLUCIÓN do 22 de decembro de 2025 pola que se anuncia a convocatoria e as bases para a concesión de diversas bolsas de formación práctica.
Parlamento de Galicia — III. Outras disposicións — 31/12/2025

A Mesa do Parlamento de Galicia, na sesión do 15 de decembro de 2025, acordou aprobar as bases da convocatoria para a concesión das seguintes bolsas relacionadas coa actividade da institución:
1. Seis bolsas individuais para contribuír á formación en prácticas de persoas con titulación universitaria, nas seguintes modalidades:
a) 2 bolsas de formación en comunicación institucional.
b) 2 bolsas de formación en publicacións.
c) 1 bolsa de formación en recursos humanos e contratación.
d) 1 bolsa de formación en xestión parlamentaria.
2. Unha bolsa destinada a persoas con discapacidade intelectual igual ou superior ao 33 %, con titulación universitaria ou formación profesional, para contribuír á súa formación nas áreas de asistencia xeral e administrativas.
As bases estarán dispoñibles no
Boletín Oficial
do
Parlamento de Galicia
e na páxina web do Parlamento de Galicia (www.parlamentodegalicia.gal).
As solicitudes poderán presentarse no prazo de vinte días hábiles, contados desde o seguinte ao da publicación desta convocatoria no
Diario Oficial de Galicia
.
Santiago de Compostela, 22 de decembro de 2025
RESOLUCIÓN do 19 de decembro de 2025 pola que se ordena a publicación da resolución da VI edición do Premio de Investigación Carlos G. Otero Díaz, acordada polo Pleno na súa xuntanza do 19 de decembro de 2025.
Consello de Contas de Galicia — III. Outras disposicións — 31/12/2025

Por Acordo do Pleno do Consello de Contas de Galicia, do 23 de setembro de 2019, creouse o Premio Carlos G. Otero Díaz para promover a investigación en materias relacionadas coa prevención da corrupción nas administracións públicas e aprobáronse as súas bases reguladoras (DOG n° 215, do 12 de novembro).
As ditas bases reguladoras foron modificadas por acordos do mesmo órgano, do 18 de maio de 2022 e do 28 de maio de 2024.
A VI edición do premio convocouse por Acordo do Pleno do 10 de xullo de 2025.
Examinadas as actas correspondentes ás sesións levadas a cabo os días 27.11.2025, 9.12.2025 e o 11.12.2025 polo xurado da VI edición do Premio de Investigación Carlos G. Otero Díaz, o Pleno, na súa xuntanza do 19 de decembro de 2025, adoptou por unanimidade o seguinte acordo:
«1º. Facer súas as consideracións efectuadas polo xurado nas actas mencionadas e, por tanto, outorgar o primeiro premio da VI edición do Premio de Investigación Carlos G. Otero Díaz correspondente ao 2025 ao traballo
Análisis de los riesgos a la integridad en el ciclo de gestión de las personas en el sector público. Mecanismos de prevención y buenas práctica
s, cuxos autores son Pilar Moreno García e Juan Vega Felgueroso.
2º. Facer súas as consideracións efectuadas polo xurado nas actas mencionadas e, por tanto outorgar o segundo premio da VI edición do Premio de Investigación Carlos G. Otero Díaz correspondente ao 2025 ao traballo titulado
Hacia un mapa socioemocional del denunciante de corrupción. Bloqueos y estrategias para una implementación efectiva de los canales de denuncia
, cuxos autores son Manuel García Bernárdez, e Marta Blázquez Expósito.
3º. Autorizar a publicación deste ditame no DOG e comunicalo aos autores dos traballos nos seus enderezos electrónicos, unha vez prestado para o efecto o consentimento expreso previsto para tal efecto no anexo I da convocatoria».
Así pois, dando cumprimento ao disposto na base 12 das bases reguladoras do Premio de Investigación Carlos G. Otero Díaz, ordeno a publicación do referido Acordo do Pleno do Consello de Contas de Galicia do 19 de decembro de 2025, relativo á resolución da VI edición do Premio de Investigación Carlos G. Otero Díaz.
Santiago de Compostela, 19 de decembro de 2025